จีนไฟเขียวลงทุนสร้าง-ขยายสนามบิน 2.7 พันล้านดอลล์
จีนอนุมัติโครงการสร้างและขยายสนามบิน 5 แห่ง มูลค่ากว่า 16,800 ล้านหยวน หรือ 2,710 ล้านดอลลาร์สหรัฐฯ เพื่อเป็นการกระตุ้นการขยายตัวของเศรษฐกิจ
10 มิ.ย. 2558

คณะกรรมการเพื่อการพัฒนาและปฏิรูปแห่งชาติของจีน (NDRC) เปิดเผยว่า NDRC ได้อนุมัติโครงการขยายสนามบินที่เมืองไหโข่ว เมืองหลวงของมณฑลไห่หนาน ซึ่งมีงบประมาณลงทุนกว่า 1.45 หมื่นล้านหยวน
ขณะที่ เมืองในตะวันตกของซินเจียงสองเมือง และเมืองในตอนเหนือของเฮย์หลงเจียง เตรียมสร้างสนามบินใหม่ด้วยงบประมาณ 600 ล้านหยวน นอกจากนี้เจ้าหน้าที่การบินพลเรือนยังต้องการจัดสร้างศูนย์วิจัยนอกกรุงปักกิ่ง ซึ่งต้องใช้งบประมาณอีก 580 ล้านหยวนด้วย
ทั้งนี้ จีนได้เร่งอนุมัติโครงการก่อสร้างในช่วงไม่กี่เดือนนี้ เนื่องจากเศรษฐกิจชะลอตัวลง ขณะที่เดือนพฤษภาคมเพียงเดือนเดียว รัฐบาลจีนได้อนุมัติงบประมาณไปแล้วกว่า 467 ล้านหยวน ซึ่งจะนำไปใช้ในกับโครงการด้านการคมนาคม
 
ที่มา: สำนักข่าวอินโฟเควสท์